"ترابزونسپور" قیش ترانسفر دؤنمینده فعال‌لیغینی داوام ائتدیریر. قارا دنیز تمثیلچی‌سی‌نین نوبتی کئچیدی "یوونتوس"ون مودافیچی‌سی مارتین کاسرس اولدو.
اورگوئه میللی‌سی‌نین عضوو ایله چوخ‌داندی دانیشیق‌لار آپاران "بوردو-ماوی‌لیلر"، نهایت کی، اونو راضی سالا بیلدیلر.  30 یاش‌لی فوتبولچو یئنی تیمی ایله موقاویله ایمضالاماق اوچون بو گون ایستانبولا گلدی. تورکیه‌یه خانیمی ایله بیرلیکده گلن کاسرس حاضیردا "قالاتاسارای"داکی هم یئرلیسی فرناندو موسلرانین ائوینده قالیر.
ایلکین راضیلیغا اساساً، اولدوز فوتبولچو سوپرلیگ تمثیلچی‌سی ایله 2،5 ایللیک موقاویله‌ ایمضالایاجاق. اونون یئنی تیمینده ایللیک آیلیغی 2،5 میلیون یوور اولاجاق. "یوونتوس"لا موقاویله مدتی بیتدیگی اوچون آزاد ایستاتوسونا مالیک اولان کاسرس علاوه 1 میلیون یورو ایمضا پولو آلا‌جاق.
تز-تز زده‌دن اذیت چکدیگی اوچون "یوونتوس"دا یئرینی قورویا بیلمه‌ین کاسرس معاینه‌دن کئچدیک‌دن سونرا "ترابزونسپور"لا رسمی مقاویله ایمضالایاجاق.
قئید ائدک کی، 2008-جی ایلده "بارسلونا"دان "یوونتوس"ا کئچن مارتین کاسرس ایکی مؤوسوم ده "سئویلیا"نین فورماسینی گئیینیب.
